Osallistujat

Taina Sahlander (Tampere)
Laila Uusitalo (Valkeakoski)
~~Mervi Hietanen (Tampere, akepike)~~
Kaisa Palomäki (Tampere, akepike)
Johanna Laakso (Tampere)
Juliaana Grahn (Tampere, akepike), pj, sihteeri
Minna Pollari (Kuhmoinen)
Tiina Vehkoo (Jyväskylä)
Hanna Martikainen (Jyväskylä), poistui 14.30
Mika Mustikkamäki (Länsi- ja Sisä-Suomen aluehallintovirasto)

Ohryn käsiteltävät aiheet ja asialistan otsikot sisältävä diaesitys ohessa: <https://docs.google.com/presentation/d/17kAZBDTHaXOpFZUyfd2-98XrTxWwnNLaYFbInlA08Fo/edit?usp=sharing>

Uudet ja vanhat jäsenet tervetulleiksi mukaan!

Jyväskylästä ohjausryhmässä on tänä vuonna mukana Hanna ja Tiina edelleen. Tampereelta Taina nyt tekemässä Niinan sijaisuutta ja Johanna mukana. Keski-kirjastoista Minna Pollari Kuhmoisista siirtyi Keski-kirjastojen edustajaksi. PIKI-kirjastoista mukana on Laila Valkeakosken kirjastosta ainakin toukokuuhun 2024 asti. Kehittämiskirjaston osalta tiimissä ei muutoksia – Juli, Kaisa ja Mervi muodostavat AKE-tiimin vuonna 2024.

Kuulumiset

Kuulumiset ennakkoon täydennettävän Jamboardin kautta: <https://jamboard.google.com/d/1pFyRJTzXJPMOG924cuN77w_RIZmD7H1SiCHXS6K5ePw/edit?usp=sharing>

Tampere: Taina kertoi olleensa mielellään sijaistamassa Niinaa, rekrytointi kulttuurijohtajan pestiin etenee ja sijaisuus jatkuu nyt ainakin huhtikuun. Tampereen tiimejä Taina haluaa erityisesti kiittää motivaatiosta ja kuhinasta.

Tampere: Johanna kertoi Tampereen kirjastopalvelujen tasoisista asiakaspalvelufoorumeista. Turvallisuus on puhuttanut, kun Metso päätyi otsikoihin asiakkaan häiritsevän käytöksen seurauksena edellisellä viikolla.

Jyväskylä: Hannan mukaan e-kirjastoasioissa henkilöstön kouluttautuminen mietityttää erityisesti Liboppi-kurssin käymisen osalta. Tavoite, että kaikki kävisivät tulevan kurssin. Säästötoimien jälkeen kirjastosta on tullut osa Omaehtoisen kulttuurin ja hyvinvoinnin palveluja. Hanna jatkaa myös Seijan varahenkilönä, ja esihenkilöiden päätösvaltaa on vahvistettu kirjastolla. Kirjastoautoista kaksi poistuu ja yksi uusi tulee tilalle.

Jyväskylä: Tiina kertoi, että Cineast kerännyt jo yli tuhat lainaa lyhyen käyttöjaksonsa aikana. Tiukan syksyn jälkeen ollaan päästy rekrytoimaan useita positioita myös kirjastossa. Robotit tulivat kirjastoon -hanke pääsi testausvaiheeseen, yhden työntekijän kokemuksen mukaan eksoskeleton on auttanut työssä jo! Kirjastopäiville lähdetään myös esittelemään hanketta.

LSSAVI: Mika kertoi, että AVIssa tehty paljon tilasto- ja hankeasioihin liittyvää työtä. Lukutaidon ja oppimisen rinnalle on tulossa kestävän tulevaisuuden ja varautumisen asioita, joihin demokratiakin tulee jatkossa sisälle. Lounais-Suomen kollega Anu Ojaranta kutsuttu EU:n OMC:hen mukaan, toimikauden aikana tulee julkaisu joka avaa kirjastojen demokratiatyötä.

Valkeakoski: Laila kertoi tiimiorganisaation tuottaneen ensimmäiset vuosisuunnitelmat: ammattitaitoista, kehittämisorientoitunutta ja ideoivaa toimintaa <3 Moni kokee, että asiantuntijoiden on hankala varmistaa itselleen riittävä sisätyöaika. Tarinatornadoon ollaan menossa esittelemään ryhmäneuvolatoimintaaa ja Pirhan lähitorit ovat tarjonneet palveluneuvontaa kirjastossa. Digineuvonnan tarve on tarjontaa suurempaa, vapaaehtoistoimijoitakin on rajallisesti. Laila on mukana e-kirjaston käyttäjätuen ja asiakasopastuksen työryhmätyöskentelyssä. Palvelumuotoilun, asiakaslähtöisyyden ja syventävien koulutusten kaipuuta nousee kirjastossa sekä AVIlle että AKElle syötteenä. Koulutusten määrittely puoli- tai kokopäiväiseksi haastaa, kun toteumien varianssi on 1,5 tunnista kahteen vuorokauteen. AKE-toiminnassa tämä voi olla vuonna 2025 perusteltu siirtymä syvemmälle arjen perustason työkaluista ja osaamisesta. Osa toiminnasta on jatkossakin perustasoa ja osa syventävää, koska henkilöstöllä on erilaisia osaamisen kehittämisen tarpeita.

Kuhmoinen: Minna esittäytyi ja kiitti, että Kuhmoisia otetaan mukaan kehittämiskirjastotoimintaan ja kehittämiseen. Paikallinen osaaminen lanutyössä on vaikeaa ja henkilöitä on vaikea rekrytoida. Hakijoilla saattaa olla kirjastotausta, kirjallisuuden tai lukemisen edistämisen harrastuneisuus saattaa puuttua tai pedagogisuus nimikkeessä ohjaa opettajia hakemaan positiota ilman kirjastoalan koulutusta. Käytännön ympäristön suhde PiKe- visioon on hankalaa: miten johtaa osaamista jota ei ole? Laki velvoittaa myös eri ikäisten tarpeisiin vastaamiseen. Sekä Jyväskylä että Tampere on tukenut Kuhmoista hankintasopimuksissa, pienille kirjastoille kimpat ja verkostot ovat korvaamattomia!

Ohjausryhmä, kokouskäytännöt ja AKE-vaikuttamisen vuosikello

Juli kävi esitysdian läpi. Ohry on kokoontunut tähän asti tietyllä tavalla ja AKE-toiminta löytyy avattuna esitysdiasta. Käytäntöjä on kuitenkin hyvä käydä yhdessä läpi, jotta niistä voidaan keskustella ja tehdä ne näkyviksi kaikille, tarvittaessa parantaen niitä. Ohjausryhmä on AKE-tiimin tärkeimpiä kumppaneita suuria kehittämislinjoja ja vaikuttavuutta pohtiessa, verkostojen ja kimppojen ohjausryhmien kanssa päästään muotoilemaan ja täydentämään osaamisen kehittämisen tarpeita käytännössä. On tärkeää, että näissä foorumeissa koetaan mahdolliseksi vaikuttaa kehittämiskirjastotoiminnan toteutumiseen ja että vaikuttamisen paikkoja myös hyödynnetään, kunhan kehittämiskirjaston toiminnan avoimuus ja vuosisuunnittelun raamit ymmärretään. Näistä seuraava taso on henkilöstöltä suoraan kerättävät ja vastaanotetut syötteet palautteina, ideoina ja erilaisten tiedonkeruiden kautta. Käytännössä kaikki alueelta tulevat syötteet huomioidaan mahdollisuuksina kuluvan ja seuraavan vuoden suunnittelussa.

Mikan mielestä ohjausryhmä on tärkeä foorumi nähdä ake-työn etenemistä ja tuoda kirjastoedustukselle paikkoja nostaa huomioita esiin. Tuunata voi, perusfunktio tällä tapaa kuitenkin perusteltu. Hanna mietti myös kokouksen ajankäyttöä ja toimintasuunnitelman tekovaihetta, johon toivoisi mukaanpääsyä varhaisemmassa vaiheessa. Avoin keskustelu ennen toimintasuunnitelmatekstiä ja työpajailu yhdessä olisi tarpeellista. Pidettiin myös mielessä se, että Jyväskylän osallistuminen viime vuonna jäi kaupungin tilanteenkin vuoksi vähemmälle.

Keskustelun pohjalta olisi mielekästä pitäytyä yhteensä neljässä kokoontumisessa, joista yksi Jyväskylässä ja yksi Tampereella ja kaksi etänä Teams-yhteydellä. Erillinen lisätyöpaja kalenteriin ei yhtä perusteltu, kun ohjausryhmän kokousten rakennetta muokataan. Kuulumisia voidaan esimerkiksi jatkossa ohjata tarkemmin esihenkilö- ja johtajaverkoston etäkahveille, jolloin ohjausryhmässä jää enemmän mahdollisuuksia käsitellä ake-toiminnan isoja linjoja sekä kuluvan että seuraavan vuoden toiminnan suunnittelun, toteuttamisen ja arvioinnin osalta. Avoimet kokouskäytännöt kuten ennakkoon täydennettävät ja kommentoitavat asialistat sekä muistioiden täydentäminen tarvittaessa ennen julkaisemista ovat yhtä tärkeitä osallisuuden kokemukselle kuin konkreettinen vaikuttamismahdollisuuksiensa käyttö. AKE-toiminta on luonteeltaan yhteisiin ja erityisiin tarpeisiin vastaamista ja yhteenvetojen tekemistä, ei AKE-tiimissä päätettävää toimintaa. Johtajien etäkahveilla ja muiden verkostojen tilaisuuksissa voidaan selvittää myös suoraan kokemuksia ja tarpeita osaamisen kehittämiselle.

Akepiken vuosikello 2024 – koulutuspäivien ajankohdat ja eteneminen

Juli kävi esitysdian läpi. Keskusteltiin siitä, että kuluvan vuoden toimintasuunnitelman etenemisen osalta ohjausryhmässä riittää, että käydään läpi osaamisen kehittämisen pääpainopisteitä ja tavoitteita tarvittaessa visualisointia hyödyntäen. Yksittäisten koulutusten nostaminen esiin jätetään mieluummin muihin foorumeihin, kuten verkostoille, kimppojen ohjausryhmäesityksiin ja koulutusviestinnäksi muissa kanavissa. Diassa on avattu myös, mistä toimintasuunnitelman visualisointi ja tiivistelmä löytyy, ja millaisella aikataululla seuraavan vuoden suunnittelu etenee. Keskustelun pohjalta ohjausryhmä otetaan seuraavassa kokouksessa vahvemmin keskustelemaan ensi vuoden tarpeista.

### PiKe-päivän 7.5. teema ohryn ehdotusten ja ajatusten pohjalta

Juli avasi Tanja Jurvasen pitäneen hyvän esityksen PISA-tulosten julkaisemisesta ja merkityksestä kirjastoammattilaisille Tampereella. Tiedolla johtamisen siltaaminen lukutaitotyöhön olisi Mikan mielestä hyvä idea kehittämiskirjastopäivänkin teemaksi, koska PPA julkaistaan myöhemmin kesän kynnyksellä ja tätä teemaa jatketaan AVIn kanssa syksyllä. Hanna pohti, että lukutaidossa hyvinvointialueiden ja kuntien lukutaitoneuvoloiden ja muiden toteutuminen olisi erityisen kiinnostava kulma. Tiedolla johtaminen kiinnostaa, mutta sitä on hankala ymmärtää käytännössä. Dataan vai mihin tietoon päätökset ja toiminta pohjautuvat, on hyvä kysymys, tiedolla johtamisen kohdalla monesti samat välineet ovat näkyvillä aiheesta järjestetyissä koulutuksissa.

Kehittämiskirjastopäivä olisi tärkeä saada nimetyksi ja suunnitelluksi siten, että erilaiset kirjastoammattilaiset lähtisivät päivään mukaan. Päivän luonne on eteenpäin katsova ja korostaa jokaisen omaa kehittäjyyttä, sitä ei siis ole suunnattu erikseen kehittäjille tai esihenkilöille. Päivä järjestetään Jyväskylän pääkirjastossa. Ohjausryhmän ajatusten pohjalta päivää luonnostellaan eteenpäin ake-tiimissa, pyydetään kommentit ja ohjelman täydennykset ohrylta ja verkostoilta, sekä julkaistaan ohjelma pääsiäiseen mennessä. Päivän luonteessa voisi jatkossa sanoittaa vahvemmin siis, että se on osallistujilleen paikka vaikuttaa myös seuraavan vuoden toimintaan.

### Ad hoc -nostot loppuvuodelle ja/tai vuodelle 2025

Juli avasi akelle tulleita toiveita kuvailukoulutuksesta. Keskissä tämä on kunnan tehtävä, osaajat käyvät Kansalliskirjaston keskusteluissa ja tilaisuuksissa päivittämässä osaamistaan. PIKIssä ja Tampereella kuvailu on keskitetympää, eikä tarvetta koulutukselle ole noussut osaajilta itseltään. Keskin kuvailukäytännöt auki ja esiin Keski-kirjastojen toiminnassa kimppatasolla olisi ohjausryhmän mielestä ensisijaista verrattuna aken järjestämään kuvailukoulutukseen. Kyse on kuitenkin keskitettävästä ja pienen osaajajoukon tarpeesta. Työelämävaihto tarjoaa väylän käydä tutustumassa toisen kuvailuosaajan tekemään työhön kehittämiskirjaston tukemana esimerkiksi Tampereen kirjastoihin.

### Tilaa koulutus kirjastoosi -toiminnan rajat ja tarpeet

Juli avasi tilaa koulutus kirjastoon -konseptin toiminnan dian kautta. Ohjeet on tarpeellista käydä läpi vielä uudelleen ja muotoilla selkeämmin, jotta kirjastoille jää ymmärrys koulutusten lopullisesta toteutumisesta. Tärkeää on ymmärtää, että tämäkin toiminta toteutuu suunnitellun budjetin sisällä ja että työpajatarjotin on kaikkien alueen kirjastojen käytettävissä – mahdollisimman laaja koulutusten ja tilaajakirjastojen kattavuus voi toteutuakseen vaatia kirjastoilta myös matkustamista toisessa kirjastossa järjestettävään koulutukseen. Seuraavassa kyselykierroksessa tätä muotoillaan tarkemmin, koska toiminta on ollut vasta käynnissä yhden vuoden verran ja muotoutuu edelleen.

Kaisa esitteli tulevia pikebokseja, joiden ajatuksena on edestä lainaamosta kehittämöiksi – siihen että kirjastoissa uskalletaan ja tarvittaessa varataan aikaa myös kokeilla ja kehittää digiosaamistaan. Live- ja hybridiboksit tulevat muodostamaan tapahtumatuotannon näyttämön ja ohjaamon muodostamisen kautta, tekniikkaboksi tuo ymmärrystä varustamosta, someboksi somettamon ja kuvausboksi kuvaamon mahdollisuudet viestinnän tai sisällöntuotannon tarpeisiin. Laila kysyi suoraan ohjeistuksista lokakuussa julkaistaville uusille bokseille, niitä on tulossa. Mahdollisia työpajoja voidaan ottaa mukaan ensi vuoden toimintasuunnitelmaan osana muutkin koulutustarjotinta.

Juli näytti, että Kohtaavan asiakastyön tarjottimesta osa löytyy jo itseopiskeluna ja osaan tilaisuuksista pääsee jo mukaan. Tarjotin toteutuu edelleen ja uusia osuuksia avataan ilmoittauduttaviksi ja osallistuttaviksi vuoden aikana. Osallistujia on ollut jo hyvin ja palaute myönteistä.

Johtajaverkoston ja kimppojen strategiatyön tilanne

### Syyspäivien teema, kouluttaja ja ohjelma

Juli esitteli diasta, missä mennään PiKen esihenkilö- ja johtajapäivien suunnittelussa. Avattiin teema keskustelulle. Tilaisuus toteutuu Jyväskylässä ja ohjelma suunnitellaan loppuun yhdessä johtajien kanssa. Ilmoittautuminen tulee auki vappuun mennessä.

Tulevaisuuden osaamisen rekrytointi mietitytti ohjausryhmäläisiä. Tehtävään hakevat eivät hahmota, minne ovat hakemassa ja alanvaihtajia on paljon. Kirjastoalan kouluttautumismahdollisuudet rajallisia. Mietitään, häviävätkö osaajat vai tarvitseeko heitä vain löytää. Laila pohtii, että monella rekrytoinnissa on myös seinä pystyssä koska täyttölupia annetaan rajallisesti kunnissa. Miten olemassaolevan henkilöstön osaamista ja tehtäviä voi viedä nykyisten tarpeiden mukaisiksi? Kokoelmapainotteisuus on yksi mutta ei ainoa kirjastotyön osa. Herätteleminen tuleviin työtehtäviin ja nykyisiin uusiin mahdollisuuksiin tutustuminen ovat molemmat tärkeitä näkökulmia. Keskustelu tässäkin jo syventää osaamisen johtamisen materiaaleja puhuen isommasta tulevaisuudesta Mikan mukaan. Kirjastolaki on edelleen niin tuore, että kuntapäättäjillä tuntemus sen velvoitteista on epävarmaa. Kirjastolaiset tuntevat lain, mutta miten saada se mukaan kunnan päätöksentekoon? Onko kuntapäättäjille koulutusta siitä, mihin pitää ottaa kantaa virassaan ja millainen lainsäädäntö tähän vaikuttaa? Kuntapäättäjien mukanaolo kirjastokeskusteluissa oli myös vähäistä, riippuu paljon myös kunnan johdon luomasta kulttuurista ja linjauksista. Osassa kunnista kirjastoarvostus on lähtökohtaisesti todella korkeaa, olemassaolo saatetaan jossakin nähdä myös kunnan eri toimijoiden kilpailuna. Millaista osaamista kirjastoissa tulevaisuudessa tarvitaan, olisi mielenkiintoista keskustella. Nykyään on myös paljon työssäjaksamishaasteita, miten niihin vastataan, osa-aikaisuuksia jne. Johtajillekin kaipaisi enemmän tukea, kun johtajat koittavat tukea henkilökuntaa, mutta voivat olla tosi yksin kunnissa (ainoina viranhaltijoina). Positiivinen ja aktiivinen viestintä päättäjien suuntaan toimii, mm. "saatu" kirjastoautotoimintaa jatkumaan.

Keskustelun pohjalta AKE-tiimi luonnostelee päiville runkoa kouluttajaehdotuksineen ja laittaa sen ohjausryhmälle kommentoitavaksi ennen huhtikuun johtajien etäkahveja. Tärkeää on saada päiviin mukaan myös esihenkilöitä.

Kehittämiskirjaston osallistuminen kimppojen ohjausryhmissä jatkuu tällä tietoa vähintäänkin kuten tähän asti. Puolivuosittain AKE-osuus sekä Keskin että PIKIn ohjausryhmissä esittelee meneillään olevaa toimintaa ja avaa väylän kimpan johtajien vaikutusmahdollisuuksille. Työn taustoituksen, toiminnnan avaamisen ja keskustelun tueksi Juli on luonut myös yhteistoimintaa jäsentävän kalvosetin, joka tarkoitus esitellä jatkossa ake-budjetin ja vaikuttamisen paikkojen avaamisen yhteydessä. Linkki ohryn materiaaleissa.

AVI-yhteistyön muodot ovat jatkossakin monimuotoisia, koska kumpikin taho on muutakin kuin täydennyskoulutuksen tuottajia. Ollaan mukana tilaisuuksissa, verkostoissa ja tiedotetaan yhteisistä, tärkeistä teemoista.

Edettiin keskustelussa verkostojen kuulumisten yli seuraavaan, viimeiseen kohtaan

Muita asioita ja seuraavan lähikokouksen speksit

Juli avasi dian, jossa tarkemmin seuraava kokous. Kalenterikutsu on lähetetty kaikille, kokous toteutuu Jyväskylässä. Tiina hoitaa tilavarauksen.

Keskusteltiin vielä lopuksi siitä, että vaihtaisimme 18.9. ohjausryhmän lähitapaamiseksi ja toimintasuunnitelmaa eteenpäinvieväksi työpajaksi Tampereelle, jotta ohjausryhmällä olisi varhaisempi hetki tulevaan toimintasuunnitelmaan vaikuttamiseksi. Viimeinen kokous 27.11. olisi näin etäkokous Teamsissa.

Seuraava kokous Jyväskylässä 22.5. klo 13-15. Mahdollinen omakustanteinen lounas ennen tätä.

Juli valmistelee asialistaluonnoksen toukokuun alkuun, mukana keskustelun mukainen uudistettu ohjausryhmän rakenne.

\*\*\*Lisäys 14.3.: Laila ilmoitti, että toukokuussa hänen jäsenyytensä on kestänyt kaksi vuotta. Avataan tilaa toiselle PIKI-kirjaston edustajalle. Juli kerää ajatukset Lailalta ja palaa asiaan ohjausryhmälle mahdollisimman pian.\*\*\*